Θεσσαλονίκη, 19/01/2026

**Η Lidl Ελλάς ενισχύει το κοινωνικό της έργο: Νέα καμπάνια αναδεικνύει επενδύσεις εκατομμυρίων ευρώ για τα παιδιά και την πολιτική προστασία.**

**Μέσα από εικόνες και λόγια που συγκινούν, η εταιρεία παρουσιάζει τη νέα της τηλεοπτική ταινία, αναδεικνύοντας όλες τις δράσεις που υλοποιεί σταθερά για τη στήριξη και την ενίσχυση της κοινωνίας.**

Η **Lidl Ελλάς** επενδύει διαχρονικά σε δράσεις με ουσιαστικό κοινωνικό αποτύπωμα, στηρίζοντας **παιδιά**, **οικογένειες** και **ευάλωτες ομάδες**, με στόχο την ενίσχυση της κοινωνικής συνοχής και τη δημιουργία πραγματικής αξίας για την κοινωνία. Αυτή η δέσμευση αποτυπώνεται και στην τηλεοπτική ταινία που δημιούργησε η εταιρεία για τις κοινωνικές της δράσεις, στην οποία τη φωνή χαρίζει ο αγαπημένος **ηθοποιός**, **σεναριογράφος** και **Πρεσβευτής της Lidl Ελλάς Γιώργος Καπουτζίδης**, προσδίδοντας ακόμα μεγαλύτερη δύναμη και συναίσθημα στο μήνυμα της προσφοράς.

**Στήριξη παιδιών και οικογενειών**

Για **13η συνεχή χρονιά**, η **Lidl Ελλάς** συνεργάζεται με **τον Οργανισμό «Το Χαμόγελο του Παιδιού»**, συμβάλλοντας ενεργά στην προστασία των παιδιών και της οικογένειας. Η συνεργασία περιλαμβάνει τη δημιουργία και ενίσχυση των **Κέντρων Στήριξης Οικογενειών** σε **Αττική** και **Θεσσαλονίκη**, δράσεις κατά της σπατάλης τροφίμων, προγράμματα εθελοντισμού εργαζομένων, καθώς και ετήσια χριστουγεννιάτικα προγράμματα υποστήριξης. Περισσότερα από **15.000 παιδιά** ωφελούνται κάθε χρόνο, ενώ η συνολική συνεισφορά της εταιρείας ανέρχεται σε **1,4 εκατ. ευρώ**.

**Πρόληψη της βίας κατά των παιδιών**

Σε συνεργασία με τη **UNICEF**, η **Lidl Ελλάς** στηρίζει ένα ολοκληρωμένο πρόγραμμα πρόληψης και αντιμετώπισης της βίας κατά των παιδιών στην Ελλάδα. Το πρόγραμμα περιλαμβάνει δράσεις **χαρτογράφησης** και **παρακολούθησης**, την **ανάπτυξη της εφαρμογής Play Safe**, την **εκπαίδευση** **επαγγελματιών** των **ΜΜΕ** και την πιλοτική **εφαρμογή** **πρότυπων** **υπηρεσιών** **παιδικής** **προστασίας**. Μέχρι σήμερα, **816 παιδιά** και νέοι έχουν ωφεληθεί, ενώ η συνολική δωρεά ανέρχεται σε **435.000 ευρώ**.

**Επένδυση στην εκπαίδευση της νέας γενιάς**

Η συνεργασία της **Lidl Ελλάς** με το **Κέντρο για Χαρισματικά - Ταλαντούχα Παιδιά (CTY Greece) του Κολλεγίου Ανατόλια** μετρά **12 χρόνια** συνεχούς στήριξης και εστιάζει στην πρόσβαση παιδιών με υψηλές ακαδημαϊκές δυνατότητες σε ποιοτική εκπαίδευση. Μέσω υποτροφιών και καινοτόμων εκπαιδευτικών προγραμμάτων, έχουν χορηγηθεί **550 υποτροφίες**, με συνολική στήριξη που προσεγγίζει το 1 εκατ. ευρώ.

**Κόμβος Αντιμετώπισης Κρίσεων**

Παράλληλα, η Lidl Ελλάς το προηγούμενο διάστημα ολοκλήρωσε με επιτυχία τον Κόμβο Αντιμετώπισης Κρίσεων, μια σημαντική δωρεά προς το **Υπουργείο Κλιματικής Κρίσης και Πολιτικής Προστασίας,**που υποστηρίζει όλους τους ανθρώπους που έχουν ανάγκη. Ο **Κόμβος**, που βρίσκεται στο **Χαλάνδρι**, εντός των **εγκαταστάσεων του Συντονιστικού Κέντρου Επιχειρήσεων της Πυροσβεστικής Υπηρεσίας**, αποτελεί μια συνολική επένδυση της **Lidl Ελλάς** **ύψους 400.000 ευρώ**. Πρόκειται για μια αποθήκη έκτακτης ανάγκης, έτοιμης να ενεργοποιηθεί άμεσα σε περιπτώσεις φυσικών καταστροφών.

Όπως δήλωσε και ο **Martin Brandenburger, CEO και Πρόεδρος Διοίκησης της Lidl Ελλάς**: «Για εμάς, η βιώσιμη κοινωνική προσφορά σημαίνει να λειτουργούμε με προνοητικότητα. Με την ολοκλήρωση του Κόμβου Αντιμετώπισης Κρίσεων στο Χαλάνδρι, δημιουργούμε μια υποδομή που μπορεί να σώσει ζωές σε κάθε έκτακτη ανάγκη. Είναι η δέσμευσή μας προς τους ανθρώπους της Ελλάδας ότι θα είμαστε στο πλευρό τους στις πιο δύσκολες στιγμές.».

Με συνέπεια, μακροχρόνιες συνεργασίες και μετρήσιμο αντίκτυπο, η **Lidl Ελλάς** φροντίζει ώστε το καλό να βρίσκει τον δρόμο του και να επιστρέφει εκεί όπου έχει πραγματική σημασία: στην ίδια την κοινωνία.

Απολαύστε την ταινία [εδώ](https://youtu.be/xtc5cdMLsdo).

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)